O‘zbekistonda issiqning kuchayishi kutilmoqda

“O‘zgidromet”ning ma’lum qilishicha, mamlakatda bu hafta issiq va quruq keladi. Quyosh shimoliy yarim sharning eng yuqori nuqtasiga ko‘tarilib, zaminni beayov qizdiradi.

Havo harorati 10-iyul kuni kunduzi 37-40 daraja, janubda va cho‘l zonalarida 42 darajagacha bo‘ladi.
Keyinchalik issiqning kuchayishi kutilmoqda. Kechasi harorat 24-27 daraja atrofida, kunduzi 39-42 daraja, janub va cho‘l hududlarida kechasi 30-32 daraja, kunduzi 43-44 darajagacha ko‘tarilishi mumkin.
Bu yoz o‘rtasi uchun o‘rtacha ko‘p yillik ko‘rsatkichlardan 5-7 daraja yuqori.